ΓΡΑΠΤΗ ΕΡΩΤΗΣΗ E-2071/01

υποβολή: Raina Echerer (Verts/ALE) προς την Επιτροπή

(13 Ιουλίου 2001)

Θέμα: Χρηματοοικονομική ενίσχυση του περιβαλλοντικού προγράμματος Life

Το ύψος της χρηματοδότησης για το περιβαλλοντικό πρόγραμμα Life ορίστηκε από το Ευρωπαϊκό Συμβούλιο για τα έτη 2000 — 2004 στα 610 εκατομμύρια ευρώ. Το Ευρωπαϊκό Κοινοβούλιο αποφάσισε ωστόσο να αυξήσει το ποσό χρηματοδότησης σε 680 εκατομμύρια ευρώ λόγω της σοβαρότητας του ζητήματος.

Η Επιτροπή Διαχείρισης για το Life/Περιβάλλον αποφάσισε στις 18.06.2001πέρ της χορήγησης χρηματοδοτικήςποστήριξης ύψους 62 εκατομμυρίων ευρώ για τα έτη 2000/2001. Σύμφωνα με την απόφαση του Ευρωπαϊκού Κοινοβουλίου μια χρηματοδοτική ενίσχυση της τάξεως των 82 εκατομμυρίων ευρώ για την Επιτροπή Διαχείρισης θα ήταν απολύτως στα πλαίσια του επιτρεπτού. Κατά τη συνεδρίαση της επιτροπής η Ευρωπαϊκή Επιτροπή έκανε λόγο για πολύ μικρή συμμετοχή προγραμμάτων. Είναι γεγονός ότι πολλά προγράμματα τα οποία είχαν αξιολογηθεί θετικά δεν ολοκληρώθηκαν λόγωποτιθέμενων μη πληρουμένων οργανωτικών-διοικητικών προϋποθέσεων που θα ήταν απαραίτητες για μεγαλύτερη ενίσχυση. Ως εκ τούτου, το ποσό των 20 εκατομμυρίων ευρώ επιστράφηκε στο γενικό προϋπολογισμό, με αποτέλεσμα να ακυρωθεί.

Πόσα προγράμματα παρουσιάστηκαν κατά τη συνεδρίαση της Επιτροπής Διαχείρισης για το Life-Περιβάλλον στις 18.06.2001, πόσα από αυτά έλαβαν τους απαραίτητους 41 και άνω βαθμούς κατά την αξιολόγηση και πόσα προωθήθηκαν εν τέλει·

Ποιοι λόγοι οδήγησαν στην απόρριψη θετικά αξιολογημένων προγραμμάτων·

Πρόκειται να εξαντληθεί το συνολικό ποσό επιχορήγησης των 680 εκατομμυρίων ευρώ· Εάν όχι, για ποιο λόγο θα συμβεί κάτι τέτοιο ενώ έχουν παρουσιαστεί αρκετοί καλοί φάκελοιποψηφιότητας προγραμμάτων·

Σε ποιο βαθμό εξαρτάται η Ευρωπαϊκή Επιτροπή από τις αποφάσεις του Ευρωπαϊκού Κοινοβουλίου όσον αφορά στην κατάρτιση προϋπολογισμού για τα περιβαλλοντικά προγράμματα Life;

Απάντηση της κας Wallstrm εξ ονόματος της Επιτροπής

(7 Σεπτεμβρίου 2001)

Ο συνολικός προϋπολογισμός του χρηματοοικονομικού μέσου για το περιβάλλον (LIFE), κατά την περίοδο 2000-2004, ανέρχεται σε 640 εκατ. ευρώ.

Η Επιτροπή εξήγησε ως εξής τους λόγους τους οποίους βασίστηκε η τελική επιλογή της. Συνολικά κρίθηκαν επιλέξιμα 369 έργα και μεταξύ αυτών 157 έργα συγκέντρωσαν βαθμολογία ίση ή μεγαλύτερη των 41 μονάδων. Εξ αυτών διαμορφώθηκε αρχικός κατάλογος με 136 επιλεχθέντα έργα πουποβλήθηκε στα κράτη μέλη στις 14 Μαρτίου 2001. Τα ως άνω έργα θεωρήθηκε ότι συγκέντρωναν τις απαραίτητες προϋποθέσεις για συγχρηματοδότηση. Ο κατάλογος αυτός αφορούσε συγχρηματοδότηση ύψους 89,3 εκατ. ευρώ, ήτοι ποσό ισοδύναμο προς τους διαθέσιμους πόρους συν ένα αποθεματικό 10 %.

Τα έργα που περιλήφθηκαν στον ως άνω κατάλογο επιλέχθησαν βάσει της βαθμολογίας που συγκέντρωσαν και της μέχρι σήμερα εφαρμοζόμενης τακτικής εκ μέρους της Επιτροπής να προτείνει καταλόγους επιλογής πουπερβαίνουν κατά 10 % τις δυνατότητες κοινοτικής συγχρηματοδότησης.

Κατά τις εβδομάδες που προηγήθηκαν της συνεδρίασης της διαχειριστικής επιτροπής, πολλά έργα αποσύρθηκαν ή δεν αποδέχθηκαν τις τροποποιήσεις που πρότεινε η Επιτροπή προκειμένου να καταστούν αποδεκτά. Ως εκ τούτου ο κατάλογος περιορίστηκε σε 116 έργα και η αντίστοιχη συγχρηματοδότηση ανήλθε σε 62,4 εκατ. ευρώ.

Η Επιτροπή εξήγησε ότι αποφάσισε να μην προτείνει άλλα επιλέξιμα έργα πέραν των αρχικώς περιληφθέντων στον κατάλογο επιλογής προκειμένου να αποφευχθεί η χρηματοδότηση έργων που δεν συγκεντρώνουν τις απαραίτητες προϋποθέσεις καθώς επίσης και λόγω του φόρτου εργασίας που θα συνεπαγόταν ανάλογο εγχείρημα για την Επιτροπή.

Η Επιτροπή θεωρεί ότι δεσμεύεται από την απόφαση του Κοινοβουλίου στο μέτρο πουποβάλλονται έργα επαρκούς ποιότητας για συγχρηματοδότηση εκ μέρους της Κοινότητας ή εφόσον διαθέτει επαρκείς πόρους για τη διαχείρισή τους.

Η Επιτροπή θα επιθυμούσε να διευκρινίσει στο Αξιότιμο Μέλος του Κοινοβουλίου ότι ο διοικητικός φόρτος διαχείρισης των έργων έχει επί του παρόντος επιδεινωθεί λόγω του μεγάλου αριθμού έργων που δεν τηρούν τις προβλεπόμενες προθεσμίες και τις αναληφθείσες δεσμεύσεις. Το φαινόμενο αυτό πρωτίστως οφείλεται στο ότι ορισμένα έργα δεν ήταν εξ αρχής καλώς σχεδιασμένα με αποτέλεσμα να απαιτούν πολυάριθμες αλλαγές και προσαρμογές κατά την εκτέλεσή τους. Πολυάριθμα έργα δεν επέτυχαν τα αναμενόμενα αποτελέσματα οδηγώντας σεψηλό ποσοστό αποδέσμευσης των διατεθέντων πόρων. Η κατάσταση αυτή αποδεικνύει σαφώς ότι, προκειμένου να περιοριστούν οι κίνδυνοι αποτυχίας, πρέπει εξ αρχής να εξασφαλιστεί ότι τα έργα είναι πολύ καλής ποιότητας και συνέπειας.